Osnovna škola Klana

Zatrep 5, Klana

OIB; 28519941534

 Primorko goranska županija

 Upravni odjel za odgoj i obrazovanje

PREDMET: **Bilješke uz polugodišnje izvršenje financijskog plana škole za 2025. godinu**

Djelatnost Škole je odgoj i obvezno školovanje djece i mladih. Osnovno obrazovanje obuhvaća opće obrazovanje i druge oblike obrazovanja djece i mladih. Odgoj i obrazovanje u školi ostvaruje se na temelju nacionalnog kurikuluma i nastavnih planova i programa.

Na temelju članka 86. Zakona o proračunu (Narodne novine 44/2021) i Pravilnika o polugodišnjem i godišnjem izvještaju o izvršenju proračuna i financijskog plana (Narodne novine 85/2023), Osnovne škole su dužne izraditi polugodišnji i godišnji izvještaj o izvršenju financijskog plana proračunskih korisnika. Ujedno godišnji izvještaji o izvršenju financijskog plana odnosno proračuna sadrže i slijedeće izvještaje: - Izvještaj o zaduživanju na domaćem i stranom tržištu novca i kapitala (Osnovna škola Klana nema zaduživanja po ovom kriteriju), - Izvještaj o korištenju proračunske zalihe (Osnovna škola Klana nije koristila proračunske zalihe tijekom šestomjesečnog poslovanja u 2025. godini), - Izvještaj o danim državnim jamstvima i izdacima po državnim jamstvima (Osnovna škola Klana nije koristila državna jamstva, te u svom poslovanju nema zabilježene izdatke po državnim jamstvima).

**Rashodi i prihodi po ekonomskoj klasifikaciji**

Glavni temelj za dobro planiranje prihoda i rashoda prvenstveno se odnosi na određenim financijskim sredstvima od strane Primorsko goranske županije, Državnog proračuna, Jedinice lokalne samouprave – Općine Klana, te vlastitim financijskim sredstvima i novčanim sredstvima po posebnim namjenama i to prilikom planiranja za slijedeće financijsko razdoblje i izrade projekcija za dvogodišnje razdoblje.

U navedenoj tablici prikazani su ukupni planirani i izvršeni prihodi i rashodi u poslovanju škole u 2025. godini (šestomjesečno razdoblje), kao i njihov odnos prema izvršenim prihodima i rashodima u 2024. godini. Indeks planiranih prihoda prema ostvarenim prihodima u 2024. godini iznosi 121,32, dok indeks odnosa planiranih i izvršenih prihoda u 2025. godini iznosi 52,01. Poslovanje Osnovne škole Klana financira se iz različitih izvora. Rashodi za zaposlenike škole financira se iz tri izvora. Iz izvora Ministarstva odnosno Državnog proračuna i Jedinice lokalne samouprave (Općine Klana) - Prihod planiran od strane jedinice lokalne samouprave – općine isključivo je namijenjen za podmirenje rashoda plaća i ostalih rashoda voditeljice produženog boravka i vozača kombi vozila, te za financiranje učiteljice engleskog jezika u okviru programa ranog učenja engleskog jezika od 1.-3. razreda, te iz izvora Primorsko goranske županije (Upravnog odjela za odgoj i obrazovanje) iz kojeg se financiraju rashodi za zaposlenike – pomoćnike u nastavi. Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvan učioničkim aktivnostima.

 Za 2025. godinu planirani su veći prihodi iz razloga povećanja osnovice za obračun plaće. Najveće dio prihoda odnosi se na prihode od Ministarstva znanosti, obrazovanja i mladih za plaćezaposlenika za redovan i prekovremeni rad, uključujući i naknadu za prijevoz zaposlenika na posao i s posla, kao i prihode za ostale naknade zaposlenicima škole u koje spadaju jubilarne nagrade, uskrsnica, regres, isplata potpore u slučaju smrti užeg člana obitelji.

Isto tako došlo je i do povećanje planiranih sredstava za podmirenje namjenskih rashoda od strane Upravnog odjela za odgoj i obrazovanje.

Prihodi od strane Primorsko – goranske županije dobivaju se sukladno Odluci o kriterijima i mjerilima za financiranje osnovnih škola u 2025. godini. Ti prihodi isključivo su namijenjeni za podmirenje namjenskih i stvarnih rashoda koje škola ostvaruje u svojem redovnom poslovanju ( službena putovanja zaposlenika, stručno usavršavanje zaposlenika, uredski materijal i ostali materijalni rashodi, energija, materijal i dijelovi za tekuće i investicijsko održavanje zgrade i opreme, sitan inventar, usluge telefona, pošte i prijevoza, usluge promidžbe i informiranja, komunalne usluge, zdravstvene usluge, računalne usluge, ,članarine, ostale usluge, bankarske usluge, te usluge za tekuće i investicijsko održavanje objekta i opreme škole, materijal i sredstva za čišćenje i održavanje, materijal za higijenu.

Planiranje po svim izvorima financiranja temelji se na ostvarenim financijskim rezultatima na bazi trogodišnjeg poslovanja škole, te na temelju Odluka donesene od strane osnivača škole odnosno Primorsko goranske županije (upravni odjel za odgoj i obrazovanje). Ujedno u srhu postizanja efikasnosti i ekonomičnosti u poslovanju prilikom planiranja prihoda i rashoda uzimaju se u obzir i promjene tržišnih cijena, povećanje ili smanjenje broja učenika te odluke koje donosi Ministarstvo financija i obrazovanja.

Visina indeksa od 52,01 (odnos između planiranih sredstava i izvršenih prihoda unutar šestomjesečnog razdoblja) govori o dobrom planiranju i ostvarenju. Svi prihodi koji su planirani unutar financijskog plana Osnovne škole Klana planirani su na stvarnim potrebama, zakonski donesenim odlukama i rješenjima, te na temelju ugovora sklopljenih između škole i osnivača, kao i na temelju ugovora sklopljenih između Osnovne škole Klana i Jedinice lokalne samouprave – Općine Klana.

Indeks u visini od 58,53 (odnos između planiranih rashoda i stvarnih troškova) vrlo dobar je pokazatelj uspješnog financijskog planiranja škole. Svi programi (program iznad standarda-likovna radionica, program Županijska škola plivanja), zatim nabava dugotrajne imovine. Svi su ti rashodi realizirani u visini doznačenih sredstava i planiranih prihoda od strane osnivača. Isto tako, mnogi prihodi i rashodi planirani su na temelju izračuna stvarnih rashoda tijekom trogodišnjeg razdoblja, te kretanje tržišnih cijena. Vrlo važan segment prilikom izrade financijskog plana škole je i praćenje tržišnih cijena materijala i usluga.

Isto tako važno je za istaknuti da je država preuzela obvezu financiranje prehrane učenika u školama i u 2025. godini, kao i financiranje školskih udžbenika za svakog učenika škole za cijelu školsku godinu.

**Rashodi i prihodi po izvorima financiranja**

U tablici – posebni dio konsolidiranog proračuna - planirani i izvršeni prihodi i rashodi prikazani su prema različitim izvorima financiranja. Sredstva za financiranje rada pomoćnika u nastavi raspoređuju se unutar plana po izvorima na temelju prijedloga i odluke osnivača (Primorsko goranske županije), kao i sredstva za provedbu programa iznad standarda. Iznos prihoda za podmirenje rashoda pomoćnika u nastavi (izvor 116, 111, 515) bazira se na izračunu sati rata i bruto satnice. Isti princip izračuna koristi se i za izračun prihoda za financiranje rashoda zaposlenika škole iz izvora ministarstva i jedinice lokalne samouprave (Općine Klana), koja je preuzela obvezu financiranja rada voditelja produženog boravka koji se provodi u školi već nekoliko godina, kao i vozača kombi vozila za prijevoz učenika nižih razreda. Unutar izvora 4411 planiraju se sredstva za podmirenje svih rashoda koji nastaju u redovnom poslovanju škole, a koji su financirani od strane Primorsko – goranske županije. Tu spadaju slijedeći prihodi i rashodi; službena putovanja zaposlenika škole, stručna usavršavanja, energija, uredski materija i ostali materijalni rashodi, usluge tekućeg održavanja zgrade, opreme i vozila, članarine, premije osiguranja, nabava sitnog inventara, zdravstvene usluge, računalne usluge, ostali nespomenuti rashodi poslovanja i drugo.

Izvor 521 (pomoći) odnosi se na izvor financiranja ministarstva i jedinice lokalne samouprave. Osim financiranja rashoda za zaposlene i prehrane učenika kao što smo prije spomenuli, ministarstvo tj. Država financira i nabavu udžbenika za učenike škole za svaku novu školsku godinu, te ujedno naknade troškova prijevoza osobama izvan radnog odnosa (TUR- roditeljima djece s teškoćama u razvoju). Visina tih prihoda planira se na bazi učenika koji upisuju novu školsku godinu, te na bazi otpisanih udžbenika koji se nisu u mogućnosti koristiti narednih školskih godina.

Analizom indeksa planiranih i ostvarenih prihoda tijekom šestomjesečnog poslovanja škole uočili smo da se indeksi kreću u rasponu od 20-111, osim indeksa ostvarenih prihoda u odnosu na planirane prihode vezane uz pružanje usluga koji je nešto veći i iznosi 275,69. Razlog većem indeksu je slijedeći. Isto tako, indeks od 20,73 odnosi se na realizirane rashode vezane uz financiranje programa iznad standarda. Primorsko-goranska županija i Osnovna škola Klana sklopile su dana 24.ožujka 2025. godine ugovor broj 95/05/2025 o sufinanciranju programa Školskog kurikuluma. Ovim Ugovorom uređuju se međusobni odnosi Primorsko-goranske županije i Osnovne škole Klana vezani uz korištenje proračunskih sredstava Županije za programe Unapređenja kvalitete odgojno obrazovnog sustava – Školskog kurikuluma. U okviru Školskog kurikuluma u osnovnoj školi provedeni su programi „Mali vrtlari“ i likovna grupa, modelarska grupa, čije su radionice uglavnom pratile Kulturno-umjetnički život škole i aktualna zbivanja. Primarni cilj i svrha radionica bila je u stvaranju i razvijanju kreativnih mišljenja učenika kroz upoznavanja likovno umjetničkih djela. Modelarska grupa okuplja petnaestak učenika, koji osim samostalnim radom doprinose i radu Učeničke zadruge „Žbelice“. Za potrebe održavanja nastave Modelarske skupine nabavljen je potrošni materijal koji je utrošen prema planiranim aktivnostima. U sklopu dodatne nastave „Mali vrtlari“ i ove godine nastavljen je tradicionalni projekt. Tijekom proljeće provedeno je i uređenje školskog kamenjaka. Učenici su tijekom svih aktivnosti pokazali veliku motiviranost, spretnog u realizaciji zadataka i odgovornost u radu. Isto tako financiranje plaća pomoćnika u nastavi isto je obuhvaćen

Naime, osiguranim sredstvima od strane Primorsko goranske županije (Upravnog odjela za odgoj i obrazovanje) investiralo se u obnovu školske sportske dvorane što je rezultiralo i sklapanjem većeg broja ugovora o najmu dvorane za vanjske korisnike, a samim time i povećan priljev novčanih sredstava i ostvarivanje većeg prihoda. Važno je napomenuti da je i Općina Klana donirala novčani iznos za nabavu sportske opreme.

Indeksa planiranih i ostvarenih rashoda iznosi 58,53. Povećanje indeksa bilježimo kod planiranih i ostvarenih rashoda (tekuće donacije u naravi) – 103,03. Tekuće donacije u naravi odnosi se na nabavu menstrualnih potrepština. Prema Odluci o kriterijima i načinu dodjele sredstava opskrbe školskih ustanova besplatnim zalihama menstrualnih higijenskih potrepština, škola je u 2025. godini izvršila nabavu istih u visini od 306,00 €.

 Isto tako bilježimo veći indeks (139,22) vezan uz planirani i ostvareni rashod nabave dugotrajne imovine. Naime, nabavljena je sportska oprema prenesenim sredstvima iz 2024. godine za školsku sportsku dvoranu, koja nisu unesena u financijski plan škole jer tijekom prvih šest mjeseci poslovanja nije izvršen prvi rebalans financijskog plana škole po svim izvorima financiranja.

Sami pokazatelji odnosno, indeksi između planiranih i ostvarenih govore o vrlo dobroj metodi planiranja koja će se nastojati primjenjivati prilikom izrada financijskog plana i za buduća razdoblja.

**IZVJEŠTAJ O POTRAŽIVANJIMA**

Obuhvaćaju nenaplaćene prihode plaća za mjesec lipanj 2025. (56.372,00 €), nenaplaćene prihode u okviru produženog boravka i prehrane (u iznosu od 244,64 €) i nenaplaćene prihode učeničkih marendi iz prijašnjih razdoblja (1.696,63 €),nenaplaćene prihode vezane uz najam školske sportske dvorane (258,07 €) nenaplaćene ostale vrste prihoda (naknada štete za razbijene tablete učenika, naknada štete za razbijeni školski globus svijeta – 368,23 €). Nenaplaćeni prihodi još obuhvaćaju i iznos od 20,68 € ( za izgubljene i oštećene udžbenike učenika).

**IZVJEŠTAJ O OBVEZAMA**

Evidentirane obveze na obrascu obveze odnose se na obveze za rashode poslovanja škole.

Ukupna visina obveza škole iznosi 69.632,66 € (V006):

 - obveze za zaposlene 59.901,68 € (plaća 06/2025)

 - obveze za materijalne rashode 9.210,49 €

* naknade troškova zaposlenima – 1.762,78 €
* uredski materija i ostali materijalni rashodi – 434,77 €
* materijal i sirovine – 4.505,62 €
* energija – 57,93 €
* materijal i dijelovi za tekuće i investicijsko održavanje – 266,86 €
* usluga telefona i pošte – 192,20 €
* usluge tekućeg i investicijskog održavanja – 468,75 €
* komunalne usluge – 70,34 €
* zdravstvene usluge – 62,50 €
* računalne usluge – 450,00 €
* ostale usluge – 929,41 €
* ostali nespomenuti rashodi poslovanja – 9,33 €

 - obveze za financijske rashode 17,98 €

 - ostale tekuće obveze 259,52 €

 Odnose se na bolovanja koja se refundiraju preko HZZO-a – 259,52 €

 - obveze za nabavu nefinancijske imovine 242,99 €

Klana, 10. srpanj 2025.